ກອງກຳລັງ ອັຟການິສຖານ ຍຶດຄືນໄດ້ ການຄວບຄຸມ ເມືອງສຳຄັນ ໃນພາກໃຕ້
ໂຄສົກຂອງທະຫານ ກ່າວວ່າ ການ​ບຸກ​ໂຈມ​ຕີ ​ເພື່ອ​ຍຶດ​ເອົາ​ຄືນ ​ເມືອງ Musa Qala ​ແມ່ນ​ໄດ້​ຮັບ​ການ​ໜູນຫຼັງ​ ຈາກ​ການ​ໂຈມ​ຕີ​ທາງ​ອາກາດ ທີ່ນຳພາ​ໂດຍ​ອົງການ NATO.
ບັນດາເຈົ້າໜ້າທີ່ ໃນອັຟການິສຖານ ກ່າວວ່າ ກອງກຳລັງຮັກສາ ຄວາມປອດໄພ ໄດ້ກອບກູ້ການຄວບຄຸມ ໂດຍລັດຖະບານຄືນໃໝ່ ທີ່ເມືອງສຳຄັນແຫ່ງນຶ່ງ ຢູ່ໃນແຂວງ Helmand ທາງພາກໃຕ້ ທີ່ ວຸ້ນວາຍ ຫຼັງຈາກເກີດການປະທະກັນ ຢ່າງນອງເລືອດ ກັບພວກ ກະບົດ ທາລີບານ ມາໄດ້ຫຼາຍມື້ ໂຄສົກ ກະຊວງປ້ອງກັນປະເທດ ທ່ານ Dawlat Waziri ຖະແຫລງ ຕໍ່ບັນດານັກຂ່າວວ່າ ການບຸກໂຈມຕີ ເພື່ອຍຶດເອົາຄືນ ເມືອງ Musa Qala ແມ່ນໄດ້ຮັບການໜູນຫຼັງ ໂດຍການໂຈມຕີທາງອາກາດ ທີ່ ນຳພາໂດຍອົງການ NATO ແລະ ໄດ້ ທ່ານ Waziri ກ່າວອີກວ່າ ກອງກຳລັງລັດຖະບານ ໄດ້ສູນເສຍຢ່າງນ້ອຍ ທະຫານນຶ່ງຄົນ ໃນຂະນະທີ່ມີຜູ້ໄດ້ຮັບບາດເຈັບ ອີກຈຳນວນນຶ່ງ ແຕ່ຫາກວ່າ ບັນດາເຈົ້າໜ້າທີ່ທະຫານ ໃນທ້ອງຖິ່ນ ລາຍງານວ່າ ກອງກຳລັງແຫ່ງຊາດ ບໍ່ໄດ້ປະສົບກັບການເສຍຊີວິດແຕ່ຢ່າງໃດເລີຍ ພວກທາລີບານ ຍັງບໍ່ໄດ້ ມີຄຳເຫັນຕໍ່ການລາຍງານນີ້ ຂອງລັດຖະບານ ເທື່ອ ພວກ ກະບົດອິສລາມຫົວຮຸນແຮງຈັດ ໄດ້ບຸກໂຈມຕີເມືອງດັ່ງກ່າວທີ່ມີຄວາມລໍ່ແຫລມ ເມື່ອວັນພຸດຜ່ານມາ ຫຼັງຈາກ ເກີດການປະກັນຢ່າງດຸເດືອດຫຼາຍບັ້ນ ທີ່ໄດ້ເຮັດໃຫ້ມີ ພະນັກງານຮັກສາຄວາມປອດໄພ ອັຟການິສຖານ 35 ຄົນເສຍຊີວິດ